છૂટક રોલમાં લારા દત્તા, અનિલ માંગે, મુરલી શર્મા, રાજેશ ખેરા, મોહન કપૂર જેવા કલાકારો સ્ક્રીન પર અથડાયે રાખે છે. જોઈને જ ગલીપચી થતી હોય તો અહીં સની લીઓની પણ એક સીનમાં છે, પરંતુ સૌથી હાસ્યાસ્પદ જો કોઈ હોય તો કે. કે. મેનન. લાંબાં જટિયાં રાખીને તેણે સાઇકો-વિલન તરીકે જે ગાંડાં કાઢ્યાં છે, એ જોઈને હસવું તો નથી આવતું, રડવું જરૂર આવે છે કે આવા ઉમદા ઍક્ટરને કોણ સમ આપીને આવી ફિલ્મો કરાવતું હશે?